**Cenu aptauja**

**„****Ūdens skaitītāju ar attālinātu datu nolasīšanas funkciju nomaiņas pakalpojums SIA “Ķekavas nami” klientiem”**

**NOLIKUMS**

**1. VISPĀRĪGĀ DAĻA**

1. **Ziņas par pasūtītāju**
	1. Pasūtītājs: SIA “Ķekavas nami”, vienotais reģistrācijas Nr.40003359306, juridiskā adrese: Rāmavas iela 17, Rāmava, Ķekavas pagasts, Ķekavas novads, LV-2111, e-pasts: info@kekavasnami.lv..
	2. Cenu aptaujas nolikums apstiprināts iepirkumu komisijas 2023.gada 15.novembra sēdē.
	3. Kontaktpersona par cenu aptaujas dokumentāciju: SIA “Ķekavas nami” projekta vadītāja asistents Ilgonis Leišavnieks, tālr.: 29286907, e-pasts: ilgonis@kekavasnami.lv.

 **2. CENU APTAUJAS PRIEKŠMETS**

1. **Cenu aptaujas priekšmeta apraksts un apjoms**
	1. Iepirkuma priekšmets ir 288 (divi simti astoņdesmit astoņi) ūdens skaitītāju, kas aprīkoti ar attālinātu datu nolasīšanas funkciju, nomaiņu, plombēšanu un izmaiņu veikšanu Pasūtītāja datu bāzēs (turpmāk – Darbi).
	2. Cenu aptaujas nomenklatūra – galvenais CPV kods: 32270000-6 (Digitālās pārraides ierīces); papildus CPV kods: 38421100-3 (ūdensskaitītāji).
	3. **Līguma izpildes termiņš un izpilde vieta;**
		1. Līdz saistību izpildei vai ne ilgāk kā trīs mēneši pēc līguma parakstīšanas.
		2. Izpildes adreses: Gaismas iela 19 k-7, Ķekava (181 skaitītājs), Rīgas iela 36 k-2, Ķekava (36 skaitītāji), Cītaru iela 2 (1-38 dzīvoklim), Valdlauči (71 skaitītājs).

3. PRASĪBAS PRETENDENTAM, PRETENDENTA IESNIEDZAMIE KVALIFIKĀCIJAS DOKUMENTI

3.1. Pretendents ir reģistrēts, licencēts vai sertificēts atbilstoši Latvijas Republikas vai ārvalstu normatīvo aktu prasībām.

3.2. Pretendents nav izslēdzams no dalības cenu aptaujas Publisko iepirkumu likuma 42.panta otrās daļas 2.punktā minētajā gadījumā (VID administrējamo nodokļu parādu).

3.3**.** Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.

3.4. Pretendents apliecina savu pieredzi ūdens skaitītāju, t.sk. ar attālinātu nolasīšanas funkciju, apkalpošanas jomā.

* 1. Ja piedāvājumu, pieteikumu un citus piedāvājuma dokumentus ir parakstījusi persona, kurai nav pārstāvības tiesības, tad Komisija lemj par pretendenta izslēgšanu no tālākas dalības cenu aptaujā un tā piedāvājumu tālāk nevērtē.

**4. PRETENDENTA IESNIEDZAMIE TEHNISKĀ PIEDĀVĀJUMA UN FINANŠU DOKUMENTI**

* 1. Pretendenta tehniskais piedāvājums jāsagatavo saskaņā ar tehniskās specifikācijas veidni (Nolikuma 1.pielikums).
	2. Finanšu piedāvājums jāsagatavo atbilstoši finanšu piedāvājuma veidnei (Nolikuma 2.pielikums), ievērojot šādas prasības:
		1. piedāvājuma cenā ir iekļauti visi plānotie izdevumi, kas nepieciešami līguma izpildei pilnā apmērā, atbilstošā kvalitātē un saskaņā ar spēkā esošajiem normatīvajiem aktiem;
		2. jāparedz visas nepieciešamās izmaksas, kas radīsies līguma izpildes laikā, kā arī izmaksas, kas var būt nepieciešamas, lai nodrošinātu atbilstību saistošajām Latvijas Republikas normatīvu prasībām izpildei, kā arī visas izmaksas, kas saistītas ar iespējamajiem riskiem (piem., tirgus cenu svārstības, vai nekvalitatīvi uzstādīta skaitītāja nomaiņa);
	3. Finanšu piedāvājums ir saistošs Pretendentam visā Līguma izpildes laikā.

**5. PIEDĀVĀJUMU IESNIEGŠANA, VĒRTĒŠANA UN LĒMUMA PIEŅEMŠANA**

5.1. Piedāvājumu cenu aptaujā iesniegt iesūtot e-pastā: info@kekavasnami.lv vai klātienē Rāmavas ielā 17, Rāmava, Ķekavas pagastā, Ķekavas novadā līdz **2023.gada 24.novembrim plkst. 11.00**.

5.2. Pretendentu piedāvājumus vērtē un lēmumus pieņem sēdēs šādos posmos:

* + 1. *1.posmā* vērtē piedāvājuma noformējuma un iesniegto dokumentu apjoma atbilstību Nolikuma prasībām un vērtē Pretendenta izslēgšanas nosacījumus, kas iekļauti Nolikuma trešajā daļā.
		2. *2.posmā* vērtē finanšu piedāvājumu
		3. *3.posmā* Komisija ir tiesīgā vērtēt tehniskā piedāvājuma un Pretendenta kvalifikācijas atbilstību tikai tam pretendentam, kurš iesniedzis piedāvājumu ar viszemāko cenu.
	1. Finanšu piedāvājumu vērtēšanas laikā Pasūtītājs pārbauda, vai Piedāvājumā nav aritmētisku kļūdu. Ja konstatē šādas kļūdas, tās labo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot Finanšu piedāvājumu, Pasūtītājs ņem vērā labojumus.
	2. Pasūtītājs pārbaudīs vai uz līguma slēgšanas brīdi uz Pretendentu neattiecas Starptautisko un Latvijas Republikas nacionālo sankciju likuma 11.1 panta pirmajā daļā noteiktie ierobežojumi. Ja tiek konstatēts, ka uz Pretendentu, vai personālsabiedrības biedru, ja pretendents ir personālsabiedrība, tostarp, uz apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē, ja tie nodrošinās vairāk nekā 10 000 EUR, attiecas Starptautisko un Latvijas Republikas nacionālo sankciju likuma 11.1 panta pirmajā daļā noteiktais, Pretendents tiks izslēgts no dalības cenu aptaujā. Pasūtītājs pārliecināsies par sankciju izslēgšanas nosacījuma neattiecināmību tīmekļvietnē <http://sankcijas.fid.gov.lv/>.

5.5. Komisija par Pretendentu, kuram būtu piešķiramas līguma slēgšanas tiesības, izvēlēsies Pretendentu, kura piedāvājums atzīts **kā piedāvājums ar viszemāko cenu**, ar nosacījumu, ka Pretendents un tā piedāvājums atbilst visām Nolikuma prasībām.

* 1. Ja pretendents ar viszemāko cenu neatbildīs nolikuma prasībām, Komisija veiks nākamā pretendenta piedāvājuma ar viszemāko cenu atbilstības pārbaudi.
	2. Ja Iepirkumu komisija konstatē, ka Pretendenta dokumentos ietvertā informācija ir neskaidra vai nepilnīga, tā pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.
	3. Pasūtītājs lēmuma pieņemšanas dienā veic Pretendentu pārbaudi un izslēdz Pretendentu no līguma slēgšanas procedūras, ja izpildās nolikuma 3.2.punkta nosacījums.
	4. Iepirkuma komisija var pieņemt lēmumu par iepirkuma izbeigšanu bez rezultāta, ja nav saņemts neviens piedāvājums vai nav saņemts neviens Nolikumam atbilstošs piedāvājums. Iepirkuma komisija jebkurā brīdī ir tiesīga pārtraukt iepirkuma procedūru, ja tam ir objektīvs pamatojums.

5.10. Pasūtītājam ir tiesības neizvelēties nevienu piedāvājumu, gadījumā, ja Pretendentu piedāvājumi neatbilst Pasūtītāja finansiālajām iespējām.

5.11. Komisija par pieņemto lēmumu par līguma slēgšanas tiesību piešķiršanu vienlaicīgi (vienā dienā) informē visus Pretendentus.

**6. IEPIRKUMA LĪGUMS**

6.1. Iepirkuma līgumu ar izraudzīto Pretendentu Pasūtītājs slēdz atbilstoši Līguma projektam (Pielikums Nr.4). Būtiski grozījumi iepirkuma līguma projektā nav pieļaujami.

6.2. Līguma slēgšanas sarunas jāveic un līgums jānoslēdz 10 darba dienu laikā no rezultātu paziņošanas par iepirkuma uzvarētāju. Ja līgums no Pretendenta puses netiek parakstīts 10 darba dienu laikā, tad Pasūtītājs uzskata, ka Pretendents ir atteicies slēgt līgumu un rīkojas atbilstoši Nolikumā noteiktajam.